cyanic-selkie/wikianc huggingface dataset:
Chambre des comptes (Lëtzebuerg)
Den 1. Januar 2000 gouf d'Chambre des comptes mat der Cour des comptes ersat, déi mam Gesetz vum 8. Juni 1999 kreéiert gouf.
Naturschutzgebitt Uewersauerdall Bruch-Misärsbréck
D'Naturschutzgebitt Uewersauerdall Bruch-Misärsbréck ass en Naturschutzgebitt zu Lëtzebuerg, an de Gemenge Bauschelt an Rammerech. D'Bestëmmunge vum Naturschutzgebitt goufen am Règlement grand-ducal vum 19. Mee 2014 festgehalen.
Et handelt sech ëm en Areal vu 1477,38 Hektar, dat virun allem aus Fiichtwisen laanscht d'Sauer an e puer Niewebaachen, op hirem Laf tëscht dem Flouer Bruch (dëssäit vu Grumelange) a Misärsbréck besteet.
D'Naturschutzgebitt Uewersauerdall Bruch-Misärsbréck ass Deel vun der Natura 2000-Zon LU0001007 "Dall vun der Uewersauer a Stauséi Uewersauer".
Winnie Markus
D'Winnie Markus, gebuer als Winifred Maria Eveline Markus de 16. Mee 1921 zu Prag a gestuerwen den 8. Mäerz 2002 zu München, war eng däitsch Schauspillerin.
La battaglia del deserto
La battaglia del deserto mam franséischen Titel Sept hommes pour Tobrouk ass en italieenesch-franséische Krichsfilm vum Mino Loy aus dem Joer 1969.
Ëm wat geet et am Film?
De Film erzielt eng Episod aus dem Zweete Weltkrich an Nordafrika am Joer 1942
Pjotr Tichonowitsch Kiritschek
De Pjotr Tichonowitsch Kiritschek (Пётр Тихонович Киричек; 1902-1968) war e russesche Sänger (Bass-Bariton).
En ass an enger Famill vu Minenarbechter opgewuess a war mat der berüümter Pianistin Marija Israilewna Grinberg bestuet, déi en am Ufank vun senger Carrière ënnerstëtzt huet.
Hien huet de Moskauer Conservatoire mat "exzellent" ofgeschloss. En ass als Solist am Bolschoi-Theater an am staatlechen Televisiouns- a Radioskanal vun der Sowjetunioun opgetrueden.
Säi Repertoire bestoung virun allem aus sowjetesche Kompositiounen. Dës Lidder hate meeschtens e staarke politeschen an ideologesche Charakter.
Nieft Theater an Oper ass de Pjotr Kiritschek dacks op improviséierte Concerten, op Schantercher, op Schëffer, a Betriber, a Feldlageren a bei der Arméi opgetrueden. Wärend dem Grousse Vaterländesche Krich huet hien ongeféier 1500 Concerten direkt un der Front ginn. Hie war ee vun deene éischten, deen déi vill sowjetesch Lidder gesongen huet an huet se doduerch bekannt gemaach.
1940 huet hien am Film Gibel "Orla" d'Roll vun engem Matrous, dee séngt, iwwerholl.
Naturschutzgebitt Schwaarzenhaff/Jongebësch
D' Naturschutzgebitt Schwaarzenhaff/Jongebësch  ass en Naturschutzgebitt zu Lëtzebuerg, an de Gemenge Stengefort an Habscht. D'Bestëmmunge vum Naturschutzgebitt goufen am Règlement grand-ducal vum 1. Juni 2016 festgehalen. .
Et handelt sech ëm en Areal vun 256,67 Hektar, dat virun allem aus verschiddenen Zorte vu Bëscher besteet, ma och aus aneren Habitaten, wéi Dréchen- a Fiichtwisen, an och de Steekolle bei Stengefort an deene vum Jongebësch bei Äischen. Vum Centre d'accueil nature et forêts Mirador aus, bei der Aler Schmelz vu Stengefort, féiert en didaktesche Wanderpad queesch duerch d'Naturschutzgebitt bis op Clairefontaine, déi Säit der Grenz.
D'Naturschutzgebitt Schwaarzenhaff/Jongebësch ass Deel vun der Natura 2000-Zon Mamer- an Äischdall (LU0001018).
Obourg
Obourg, ass eng Uertschaft a Gemengesektioun an der belscher Gemeng Mons.
Obourg läit am Dall vun der Haine do wou den Obrecheuil draleeft an um Canal du Centre. Bis zur Fusioun mat Mons den 1. Januar 1972 war Obourg eng eegestänneg Gemeng déi aus de Sektiounen Obourg a Saint-Denis bestanen huet.
Guillon
Guillon ass eng franséisch Gemeng am Departement Yonne an der Bourgogne-Franche-Comté.
Duerch d'Gemeng leeft de Serein en Niewefloss vun der Yonne.
Naturschutzgebitt Reckingerhaff-Weiergerwan
D'Naturschutzgebitt Reckingerhaff-Weiergewan ass en Naturschutzgebitt zu Lëtzebuerg an de Gemenge Bous, Duelem a Munneref, tëscht dem Alebierg an dem Kréichelhäffchen.Et gouf duerch de Règlement grand-ducal vum 24. Februar 2016 geschaf.
De Reckingerhaff selwer gehéiert, als landwirtschaftleche Betrib, net derzou.
Et ass Deel vun der Natura 2000-Zon "Regioun Uewermusel" (LU0001029).
Inquisitioun
Als Inquisitioun (vum laténgeschen: inquisitio = Ënnersichung) gouf eng juristesch Prozedur sowéi och d'Institutioune bezeechent déi déi Prozedur gebraucht hunn, fir am spéide Mëttelalter bis an d'fréi Neizäit Ketzer an Heretiker ze bekämpfen. Se huet d'Geschicht vum Occident wärend 700 Joer markéiert an Dausende vun Affer gefuerdert.
Virgeschicht
Schonn am 1. Joerhonnert n. Chr. hu verschidden héich Kleriker ëmmer nees Gleeweg deenen hir Usichten deene vun der Kierch net entsprach hunn, als Heretiker duergestallt. Dee Konflikt tëscht der Kierch an Aneschtgleewegen huet am fréie Mëttelalter zäitweileg u Bedeitung verluer, awer vu géint 1075 un hat de Klerus de Problem datt ëmmer nei Beweegungen entstoungen déi de Kierchecheffen hir Interpretatiounen a Fro gestallt hunn. Ëmmer méi Leit spieren an där Zäit e Manktem vu Spiritualitéit a se sinn onzefridde mam weltleche Muechtbedierfnes a mat dem materielle Räichtum vun der Kierch. E vun der Kierch hire geféierlechste Gegner waren d'Katharer déi grouss Partië vu Südfrankräich a vun Norditalien dominéiert hunn. Si gleewen datt den Däiwel d'Welt erschaaft huet a se refuséieren d'Sakramenter. Aner Gruppe wéi d'Waldenser, wäichen net sou staark vum Glawen of, ginn awer vum Kerus als potentiell Gefor fir d'Eenheet vun de Chrëschte gesinn.
D'Kierchecheffen haten dunn d'Aufgab fir eng Léisung géint déi Gefor ze fannen an hunn no an no eng Strategie ausgeschafft, wéi se mat deene sollten ëmgoen déi dem Glawen net méi trei waren. Fir si gëlle vun deem Ament un all déi, déi aner chrëschtlech Léiere wéi déi aktuell gëlteg vertrieden a sech och net mat Beléierunge bekéiere loossen, als Ketzer oder Heretiker.
Fir eng chronologesch Iwwersiicht kuckt wgl.: Chronologie vun der Inquisitioun
Andeelung
Et gouf awer eigentlech keen eenheetleche Verfollgungsapparat, et gouf villméi am Laf vun der Zäit méi sou Institutiounen déi sech deelweis staark vuneneen ënnerscheet hunn. Se hunn awer all de selwechte Prinzip gehat, nämlech mat systematesche Recherchen Heretiker a Ketzer z'iwwerféieren.
Sou kann een d'Geschicht vun der Inquisitioun a véier Komplexer andeelen:
Europäesche Biber
Den Europäesche Biber (Castor fiber), och Eurasesche Biber genannt, ass dat gréisst Knabberdéier an Europa. Seng Längt vum Kapp bis zum Schwanz ass 80 bis 102 cm an de Schwanz eleng ka bis 35 cm laang ginn.
Ausgewuessen Déiere weien tëscht 23 an 30 kg. Se liewe semiaquatesch a wunnen a Fléissgewässer an am Beräich vun den Uwänner. Si schaffen aktiv un hirem Liewensraum an erniere sech nëmme vu Planzen.
Saint-Michel-sur-Savasse
Saint-Michel-sur-Savasse ass eng franséisch Gemeng am Departement Drôme an der Regioun Auvergne-Rhône-Alpes.
Europäesche Biber
De Biber zu Lëtzebuerg
Ronn 200 Joer laang war de Biber zu Lëtzebeurg ausgestuerwen. Wéinst sengem Pelz, sengem Fleesch an dem sougenannte "Bibergeil" - en Drüsesekret, deem eng heelend Wierkung a méi Potenz nogesot gouf - gouf e gejot an um Enn och ausgerott.
Duerch Auswëlderungsprojeten an der Belsch, an der Nordäifel, am Saarland an och laanscht d'Uewermusel a Frankräich an den 1980er an 1990er Joren huet sech de Bestand nees erholl. Eenzeldéieren hunn de Wee op Lëtzebuerg fonnt an ufanks vun den 2010er Jore gouf et dunn och bei eis nees eng kleng Biberpopulatioun.
2022 ass de Biber haaptsächlech un der Uewersauer, der Uelzecht, der Äisch an un der Atert ze fannen. Enn 2021 goufen 80 Revéiere gezielt. 2019 waren et der just 38. Et geet een dann och dovun aus, dass e sech nach weider wäert ausbreeden.
Ararat (Homonymie)
Mat Ararat ka gemengt sinn:
Canton de Sin-le-Noble
De  ass eng franséisch administrativ Andeelung am Arrondissement Douai, am Departement Nord an der Regioun Hauts-de-France.
Dejan Čukić
Den Dejan Čukić (op Kyrillescht: Дејан Чукић), gebuer de 25. November 1966 zu Ivangrad (haut Berane am Montenegro), ass en dänesch-serbesche Schauspiller. Hien huet seng Carrière als Filmschauspiller 1993 ugefaangen.
2008 gouf hie fir de Bodilprisen nominéiert.
Jean-Claude Mézières
De Jean-Claude Mézières, gebuer den 23. September 1938 zu Paräis, a gestuerwen den 23. Januar 2022, war e franséische Kënschtler a Comiczeechner. Hie gouf duerch d'Comicserie Valérian et Laureline, fir déi en 1984 mam Grand Prix de la Ville d'Angoulême ("Prix Alfred") geéiert gouf, bekannt.
1955 huet hien ugefaangen, fir Comicmagaziner ze zeechnen. 1965 ass en eng Zäitchen an d'USA gaangen, fir am Montana an am Arizona als Cowboy ze schaffen. Zu Salt Lake City huet hie säi Jugendkolleeg Pierre Christin erëmgetraff, deen do Franséischcourse ginn huet. An de Joren dono hunn déi zwéin d'Science-Fiction-Serie Valérian et Laureline geschaaft, déi an der Zäitschrëft Pilote erauskoum. 23 Albume sinn esou zustane komm.
Fir de Film Le cinquième élément huet de Jean-Claude Mézières zesumme mam Jean Giraud den Design entworf.
Charles Ruppert
De Charles Ruppert, gebuer de 4. August 1941 zu Uewerdonwen, ass e lëtzebuergesche Mathematiker, Physiker, Ekonomist a Banquier.
Hien huet Mathematik a Physik op der Sorbonne zu Paräis studéiert. 1967 gouf hien du Professer-Stagiaire an der Idustrieschoul um Lampertsbierg.
1968 ass hie bei den Office des assurances sociales gewiesselt an hien huet zu Nanzeg Ekonomie studéiert.
1977 war hien un der Reform vum Pensiounssystem bedeelegt.
1979 ass hie bei d'Kredietbank Luxembourg gewiesselt.
Vun 1992 bis 1995 war hie President vun der ABBL.
Vum 1. Januar 1988 u war hie Member vum Staatsrot an den 29. Abrëll 2004 gouf hie Vizepresident vum Staatsrot an ass an där Funktioun bliwwe bis zum Enn vu sengem Mandat den 1. Januar 2006. Am Staatsrot gouf hien duerch de Georges Wivenes ersat.
2003 gouf hien Administrateur délégué a Generaldirekter vum Groupe Saint-Paul, wou hie bis 2006 bliwwen ass.
Vun 2004 bis 2006 war de Charles Ruppert President vum Conseil de presse.
Saint-Sorlin-en-Valloire
Saint-Sorlin-en-Valloire ass eng franséisch Gemeng am Departement Drôme an der Regioun Auvergne-Rhône-Alpes.
Marcel L'Herbier
De Marcel L'Herbier, gebuer den 23. Abrëll 1888 zu Paräis an och do gestuerwen de 26. November 1979 war e franséische Filmregisseur, Dréibuchauteur a Filmproduzent.
Hien huet seng bedeitendst Wierker zur Zäit vum Stommfilm mat Filmer wéi El Dorado (1921), L'inhumaine (1924), Feu Mathias Pascal (1926) a L'Argent realiséiert.
Antoine Hansen
Den Antoine Hansen, gebuer de 6. Oktober 1855 zu Stolzebuerg a gestuerwen den 19. August 1944, zu Dikrech , war e lëtzebuergesche Politiker.
Bei de Wale fir d'Assemblé constituante 1918 gouf hien an d'Chamber gewielt an dono, zulescht bei de Partielle Chamberwalen 1937, ëmmer nees erëmgewielt.
Marc Koeller
De Marc Koeller, gebuer den 13. September 1973, ass e lëtzebuergeschen Handballspiller.
1990 war de Koeller fir d'éischt am Kader vun der lëtzebuergescher Härenhandballnationalekipp. Hien huet 43-mol an der Nationalekipp gespillt, an dobäi 66 Goler geschoss.
Serie 18 (Alstom) SNCB
D'Serie 18 ass eng Serie vu 6 Lokomotiven déi d'SNCB an den Joren 1973 an 1974 bei der Firma Alstom bestallt huet. Si ware geduecht fir d'TEE Zich tëscht Paräis, Bréissel an Köln ze zéien. Si haten 3 verschidde Pantographe fir kënnen ënner de véier Haptspannungssystemer an Europa ze zirkuléiren a ware gréistendeels baugläich mat der Serie 40100 vun der SNCF.
Asaz
Déi meescht Zich huet d'Serie 18, zesummen mat de Serië 15 a 16 op der Streck Paräis - Bréissel gezunn. Zesummen mat der Serie 16 hunn si d'TEE Zich a méi rezent d'InterCity A op Köln bruecht. No 1996 kommen d'18er nëmmen nach als Ersatz fir eng futtis 16er op Köln.
De Néiergang vun der Serie huet Mëtt 1996 mam Asaz vum Thalys ugefaangen. Am selwechte Joer verléiert d'Serie 18 hir Zouloossung fir Frankräich, well se net mat deem modernen KVB Sécherungssystem ekipéiert ass.
1999 ginn déi lescht 3 Maschinnen ausgemustert well d'Zich a Richtung Däitschland sou rar gi sinn, datt d'Serie 16 déi Leeschtung eleng bréngen kann.
Datt d'Serie 18 nëmme 25 Joer laang gefuer ass, läit dorun datt et ze deier war d'Technik déi verbaut gouf permanent erëm a Stand ze setzen. Et war méi bëlleg d'Serie 16 fueren ze loossen déi obwuel se méi al war, méi zouverlässeg war.
Am Giddertransport ass d'Serie 18 ni gefuer, well et a Richtung Däitschland bis 2005 keng elektrifizéiert Gidderstreck gouf an well et fir den Giddertransport an Richtung Holland an Frankräich speziellt Material gouf, nämlech d'Serien 25.5 an 12.
1801
1999 gouf d'1801 am Atelier vu Salzinnes bei Namouer zu enger provisorescher Testanlag ëmgebaut fir de Fonctionnement vun de moderniséierten I10er Voituren mat verschiddene Stroumspannungen ze testen. 2008 gouf se du verschrott.
1802
D'1802 gouf 1997 zu Kinkempois bei Léck ofgestallt an huet bis 2009 do viru sech hi gerascht iert se verschrott gouf.
1803
D'1803 sollt schonn 2005 verschrott ginn a war scho bei e Schrotthändler op Éibeng bruecht ginn, iert Rails & Traction eng privat Entreprise déi am Gleisbau an Entretient schafft, se kaaft huet. Wëll se nieft dem belschen 3kV Gläichstroum, och de Wiesselstroum vun 25kV verdréit, sollt se opgeschafft ginn a beim Entretient vun den Héichvitessstrecken franséisch Grenz-Bréissel,Lëiwen-Léck-däitsch Grenz an Antwerpen-hollännesch Grenz an den Asaz kommen. Well dat awer net sou geklappt huet wéi sech dat virgestallt gouf, gouf se zu Raeren um Terrain vu Rails & Traction ofgestallt.
De 7. Oktober 2011 gouf d'Lokomotiv, zesumme mat der 1806, an Tschechien iwwerfouert. Do solle s'opgeschafft ginn a virun tschecheschen Entretienszich agesat ginn. Ob dat méiglech ass, oder ob d'Schied un de Lokomotiven, wéinst der laanger Zäit zu Raeren, schonn ze grouss sinn, muss sech weisen.
1804
D'1804 gouf 1997 ausser Déngscht gestallt an sollt zu Kinkempois fir Ersatzstécker ausgeschluecht ginn. Well de Rescht vun der Serie awer schonn 1999 net méi gefuer ass, blouf se mat der 1802 bis 2009 do stoen a gouf mat hir zesumme verschrott.
1805
D'1805 ass als eenzeg Maschinn vun der Serie richteg erhale ginn. 2000 huet de PFT d'Lokomotiv vun der SNCB kaaft. Och wa se haut nach ëmmer an engem betriibsfäegen Zoustand ass, wäert se wuel ni méi fueren, well Infrabel, d'Bedreiwergesellschaft vum belsche Schinnennetz, dat refuséiert.
1806
Der 1806 ass dat selwecht geschitt wéi der 1803. Nodeem Rails & Traction se virum Schrotthändler gerett huet, sollt och si erëm opgeschafft ginn. Well och bei hir d'Schied méi grouss ware wéi ugeholl gouf och d'1806 2005 zu Raeren ofgestallt. De 7. Oktober 2011 gouf d'Maschinn mat der 1803 an Tschechien iwwerfouert.
Cour des comptes (Belsch)
Si mécht d'extern Kontroll iwwer déi comptable a finanziell Budgetsoperatioune vum Federalstaat, de Communautéiten, Regiounen a Provënze vun der Belsch a vun den ëffentlechen Organismen déi dovun ofhänken.
D'Finanzkontroll vun de Gemengen ass net an hire Kompetenzen. Déi sinn am besonneschen an der ''Loi organique vum 29. Oktober 1846'', déi en ettlechmol geännert gouf, festgeluecht.
Sceaux (Yonne)
Sceaux ass eng franséisch Gemeng am Departement Yonne an der Bourgogne-Franche-Comté.
Charles Hard Townes
Den Charles Hard Townes, gebuer den 28. Juli 1915 zu Greenville a South Carolina a gestuerwen de 27. Januar 2015 zu Berkeley a Kalifornien, war en US-amerikanesche Physiker.
1964 huet hien, zesumme mam Nikolai Bassov a mam Aleksandr Prokhorov, de Physik-Nobelpräis kritt fir seng Fuerschungen iwwer de MASER.
Quadrantiden
De visuellen Urspronk oder Radiant läit am Stärebild Bootes, wouduerch si och nach Bootide genannt ginn. Den Numm Quadrantide leet sech vum Stärebild Quadrans Muralis of, e Stärebild wat net méi offiziell gefouert gëtt. D'Quadrantiden trieden an den éischte Januarwochen op, mat engem spatze Maximum an der Nuecht vum 3. op de 4. Januar. Am Maximum sinn 120 bis munnechmol 200 Meteore pro Stonn ze gesinn. Hir Hellegkeet ass net besonnesch grouss an hir Vitess ass an der Moyenne ronn 40 km/s.
Den zirkumpolare Radiant steet owens no um Horizont, wouduerch d'Zuel vun den observéierte Meteore staark miniméiert gëtt. An der zweeter Nuetshallschent gewënnt de Radiant un Héicht, wouduerch den Undeel vun observéierte Meteore klëmmt.
Bis viru wéinege Jore war net bekannt, wien de Mammekierper vun de Quadrantiden ass. De 6. Mäerz 2003 gouf den Asteroid 2003 EH1 entdeckt, deem säi Bunnparameter gutt mat deem vun den Quadrantiden iwwerenee stëmmt. No engem Artikel vum Meteor-Expert Peter Jenniskens handelt et sech bei 2003 EH1 ëm den inaktive Rescht vun engem Koméitekär, deen ausernee gebrach war, woubäi nieft 2003 EH1 och d'Quadrantiden entstane sollte sinn. Als Kandidat fir de futtissen Urspronkskoméit kënnt den C/1490 Y1 a Fro, deem seng Bunnelementer och gutt zu de Quadrantide passen.
Syndicat pour l'aménagement et la gestion du parc naturel de l'Our
De Syndicat pour l'aménagement et la gestion du parc naturel de l'Our, kuerz Parc Naturel de l'Our, ass en interkommunale Syndikat dee sech ëm den Amenagement an d'Gestioun vum Naturpark Our bekëmmert.
Entwécklung vun de Membergemenge vum Syndikat:
Bei der Grënnung 2005 waren nieft dem Lëtzebuerger Staat follgend 12 Gemenge Member vum Syndikat: Baastenduerf, Ëlwen, Klierf, Konstem, Furen, Hengescht, Houschent, Housen, Munzen, Pëtschent, Veianen a Wëlwerwolz.
2004 hunn d'Gemenge Baastenduerf a Furen fusionéiert an den neie Member vum Syndikat gouf d'Gemeng Tandel. 2005 ass d'Gemeng Wëlwerwolz an déi nei Gemeng Kiischpelt integréiert ginn an 2011 ass den neie Member Gemeng Parc Housen aus de fréieren Gemengen Konstem, Hengescht, an Housen entstanen. Zousätzlech koum 2016 d'Gemeng Wëntger an de Syndikat derbäi .De President vum Syndikat ass den Emile Eicher, Buergermeeschter vun der Gemeng Klierf.
Geschicht
Duerch Groussherzoglechen Arrêté vum 10. August 1992 gouf de Syndicat intercommunal de la vallée de l'Our, kuerz SIVOUR, gegrënnt. Matgrënner nieft dem Lëtzebuerger Staat waren déi fënnef Gemengen Hengescht, Housen, Pëtschent, Veianen a Wäiswampech. Den Zweck vum Syndikat war fir den Ourdall opzewäerten an z'entwéckelen.
Mat Baastenduerf, Konstem, Furen, Houschent a Munzen sinn 1995 fënnef weider Gemenge Member am Syndikat ginn. 1998 goufen zousätzlech déi dräi Gemenge Klierf, Ëlwen a Wëlwerwolz an de Syndikat opgeholl. Verschidde vun deene Gemengen hunn an der Tëschenzäit fusionéiert.
Nodeem 2005 den Naturpark Our duerch e groussherzoglecht Reglement offiziell als Naturpark unerkannt gouf, koum et dat selwecht Joer zur Grënnung vum Syndicat pour l'aménagement et la gestion du parc naturel de l'Our, kuerz Parc naturel de l'Our. De SIVOUR gouf de 4. September 2012 opgeléist.
Röttbach
Röttbach ass eng Uertschaft an der Maartgemeng Kreuzwertheim, déi bis 1978 eng eegestänneg Gemeng am ënnerfränkesche Landkrees Main-Spessart war.
Nopeschgemarkungen
Nopeschgemarkunge vun Norden am Auerzäresënn si Michelrieth, Oberwittbach, Unterwittbach, Wiebelbach, Hasloch a Schollbrunn.
Tersanne
Tersanne ass eng franséisch Gemeng am Departement Drôme an der Regioun Auvergne-Rhône-Alpes.
Dante Donzelli
Den Dante Donzelli, gebuer de 26. Oktober 1909 zu Cattolica op der Adriaküst an Italien, a gestuerwen zu Saint-Mihiel de 27. September 1999 , war e Sculpteur a Moler vun italieenescher Ofstamung, deen haaptsächlech a Loutrengen gelieft a geschafft huet.
Liewen
Den Dante Donzelli ass zu Esch-Uelzecht opgewuess, wouhi seng Famill 1912 aus Italien emigréiert war. Am Alter vun 11 Joer huet de klengen Dante scho sengem Papp Duilio Donzelli gehollef, u Skulpturen ze schaffen. 1924 gouf säi Papp wéinst sengem politeschen Aktivitéiten aus dem Land verwisen, an den Dante ass mat senger Famill op Lacroix-sur-Meuse a Frankräich geplënnert, spéider op Saint-Mihiel. Do huet hie sech de 17. Oktober 1936 bestuet. 1940 ass hien zesumme mat sengem Papp an déi franséisch fräi Zon op Saint-Marcel-lès-Valence wunne gaangen, wou se bis 1945 bliwwe sinn a vill Wierker geschaf hunn.
Nom Zweete Weltkrich koum hien zeréck op Saint-Mihiel, wou hie bis an en héijen Alter Conservateur vun der Benediktinerbibliothéik war.
Canton d'Arras-1
De Canton d'Arras-1 ass eng franséisch administrativ Andeelung am Arrondissement Arras, am Departement Pas-de-Calais an der Regioun Hauts-de-France.
Dante Donzelli
Liewen
Hie war de Grousspapp vun der franséischer Actrice a Regisseurin Valérie Donzelli.
Wierker
Zu Esch-Uelzecht sinn en ettlech Skulpture vu sengem Papp Duilio Donzelli a vun him ze gesinn.
Jean Nicolas Badu
De Jean Nicolas Badu, gebuer de 25. November 1846 zu Lëntgen a gestuerwen den 3. Januar 1925 an der Stad Lëtzebuerg, war Direkter vun der lëtzebuergescher Forstverwaltung, der Administration des eaux et forêts.
Am Ufank vu senger Carrière an der Forstverwaltung war de J.-Nicolas Badu Forstaccessist zu Schengen. Den 13. August 1884 ass hie garde général de 2e classe ginn an hie krut d'Cantonnement Dikrech zougewisen. Den 23. Januar 1889 gouf hie garde général de 1re classe. De 27. September 1904 ass hien inspecteur des eaux et forêts genannt ginn. Hie war elo de Chef vun der Forstverwaltung. Duerch d'Gesetz vum 7. Abrëll 1909, dat dës Verwaltung reorganiséiert huet, krut hien deen nei geschaaften Titel Direkter vun der Forstverwaltung.
De Badu war Member vun der Société des naturalistes luxembourgeois, an där hirem Bulletin no sengem Doud am Joer 1925 e kuerzen Noruff publizéiert gouf, grad sou wéi dat scho virdrun am Luxemburger Tageblatt de Fall war.
Auszeechnungen
De Badu war Chevalier vum Ordre de la couronne de chêne (Promotioun 1896) a Chevalier de 1re classe (avec couronne) vum Ordre d'Adolphe de Nassau.
Paul Reuter (Foussballspiller)
De Paul Reuter, gebuer den 12. Mee 1921 zu Diddeleng a gestuerwen de 4. Dezember 1991 zu Esch-Uelzecht, war e lëtzebuergesche Foussballspiller an Zwangsrekrutéierten.
Tëscht dem 13. Mee 1945 am 26. Juni 1949 huet de Paul Reuter 8-mol fir déi lëtzebuergesch Foussballnationalekipp gespillt an dobäi 2 Goler geschoss.
Muidebrug
D'Muidebrug ass eng Dréibréck am Quartier Muide zu Gent. Et ass eng Stroossebréck a si verbënnt d'Voormuidestrooss mat der Muidepoortstrooss.
Bréckegeschicht
Déi éischt Bréck op där Plaz war eng duebel Dréibréck vun 1829. Déi 1844 mat enger ersat déi bal d'selwecht war. Déi gouf dunn 1868 mat eng Eisener Dréibréck aus engem Stéck ersat, mat enger Längt vu 26,50 m an enger Duerchfaartsbreet vun 13,00 m. Se hat eng Fuerbunn vun 2,65 m a war mat den Trëttoiren 4,45 m breet.
Mol keng 20 Joer duerno, 1887, gouf déi mat enger Bréck ersat déi 2 Fuerspueren hat, mat enger totaler Breet vu 7,80 m, enger Längt vun 39,50 m an enger Duerchfaartsbreet vu 16,34 m. Se hat eng fräi Héicht vun 2,94 m.
Nom éischte Véirel vum 20. Joerhonnert war déi Bréck an engem ganz schlechten Zoustand soudatt d'Stad Gent decidéiert huet eng nei Bréck ze bauen. Dofir gouf e Concours ausgeschriwwen and Wiel ass op eng Bréck mat Vierendeeldunne gefall, déi dunn 1934 gebaut gouf. Déi gouf am Ufank vum Zweete Weltkrich gesprengt an et koum eng provisoresch Bréck an d'Plaz. Et huet du bis 1951 gedauert ier eng nei Bréck gebaut gouf. Dat war dunn eng Fachwierkbréck vum Typ Warren mat vertikale Verstriewungen. Déi huet du bis an d'Joer 2000 den Déngscht gemaach.
Méi Informatioun doriwwer am Artikel Muidebrug vun 1934 an am Artikel Muidebrug vun 1951.
Pokémon
Pokémon, jap. ポケモン, si Fantasiewiesen an enger Serie vu Videosspiller vun Nintendo mam selwechten Numm. Hiren Erfinder ass de Satoshi Tajiri. D'Pokémon kënne vum Spiller gefaangen, gesammelt an trainéiert ginn. Mëttlerweil gëtt et och eng Animeserie, e Sammelkaartespill, eng grouss Zuel u Merchandising-Produiten a bis elo dräizéng Kinofilmer.
Måneskin
Måneskin ass eng italieenesch Rockband, déi am Joer 2017 bekannt gouf wéinst hirer Participatioun an der Talentshow X Factor. Si huet de Sanremo-Festival am Joer 2021 gewonnen a dofir Italien beim Eurovision Song Contest 2021 zu Rotterdam an Holland mam Lidd Zitti e buoni vertrueden. D'Band koum an der Finall op déi éischt Plaz mat 524 Punkten.
Canton d'Attignat
De Canton d'Attignat ass eng franséisch administrativ Andeelung am Arrondissement Bourg-en-Bresse, am Departement Ain an der Regioun Auvergne-Rhône-Alpes.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Reckingerhaff
De Reckingerhaff  ass en Haff a Lieu-dit an der Gemeng Duelem.
E läit op zirka 1,3 km Loftlinn südëstlech vu Welfreng, am Naturschutzgebitt Reckingerhaff-Weiergerwan, op enger Héicht vu ronn 200 m, eppes klenges südlech vun der Spëtzt vum Alebierg.
Et kënnt een iwwer eng Strooss dohin, déi, op hallwem Wee tëscht Ierpeldeng an Elleng, vum CR149 no Nordwesten ofbéit.
Richard Basehart
De Richard Basehart, gebuer als John Richard Basehart den 31. August 1914 zu Zanesville a gestuerwen de 17. September 1984 zu Los Angeles, war en US-amerikanesche Schauspiller.
CR122A
Den CR122A ass e Chemin repris am Kanton Gréiwemaacher an der Gemeng Wuermer a geet vun Dräibuer op Wuermer.
Den CR122A ass ronn 1,6 km laang.
Richard Basehart
Hien huet a bedeitende Filmer wéi: Titanic (1953) vum Jean Negulesco, La strada (1954) vum Federico Fellini, Il bidone (1955) och vum Federico Fellini, Moby Dick (1956) vum John Huston an The Brothers Karamazov (1958) vum Richard Brooks matgespillt.
(3635) Kreutz
Den (3635) Kreutz ass en Asteroid, deen d'Marsbunn sträift.
Richard Basehart
Hie war vun 1951 bis 1960 mat der Schauspillerin Valentina Cortese bestuet.
(3635) Kreutz
Hie gouf den 21. November 1981 vum tschechechen Astronom Luboš Kohoutek um Calar-Alto-Observatoire an der spuenescher Provënz Almería entdeckt.
Den Asteroid gouf de 26. November 2004 nom däitschen Astronom Heinrich Kreutz (1854–1907) genannt, grad sou wéi d'Kreutz-Grupp eng Grupp vu Koméiten.
Léon Thyes
Hie war de Jong vum Moler André Thyes.
Arthémonay
Arthémonay ass eng franséisch Gemeng am Departement Drôme an der Regioun Auvergne-Rhône-Alpes.
Wüstenzell
Wüstenzell ass eng Uertschaft an der Gemeng Holzkirchen, déi bis 1978 eng eegestänneg Gemeng am ënnerfränkesche Landkrees Würzburg war. 2003 hunn zu Wüstenzell 400 Leit gewunnt. Den Numm vu Wüstenzell kënnt vu Wüstzella well do an der wüster Géigend en Einsiidler eng Klaus gebaut hat.
Sigma
De griichesche Buschtaf Sigma (griichescht Neutrum ass den 18. Buschtaf vum griicheschen Alphabet an huet no dem milesesche Prinzip e numeresche Wäert vun 200.
Charles de Tornaco (Politiker)
De Barong Marie Florent Pierre Jean Charles de Tornaco, gebuer den 11. Oktober 1847 zu Suessem a gestuerwen de 15. Dezember 1912 zu Uccle, war e lëtzebuergesche Politiker.
Sigma
Urspronk
D'Phenizescht Alphabet hat véier Buschtawe fir Zëschlaut. D'Griichen haten der zwéin dovu fir hir S-Lauten iwwerholl, déi awer ni gläichzäiteg an engem vun den ënnerschiddleche algriicheschen Alphabete virkoumen. De Buschtaf Samech gouf am ioneschen Alphabet als X mat dem Lautwäert ksi gebraucht. Säin Numm awer gouf a liicht ofgewandelter Form op de phenizesche Buschtaf „Sin“ iwwerdroen, deen elo am Griichesche Sigma heescht.
Vum griichesche Sigma leede sech souwuel de kopteschen a kyrilleschen С (iwwer déi am byzantinesche Räich verbreet Form vum Sigma, deen dem C geglach huet), wéi och de laténgeschen S (iwwer d'gewéinlech Majuskel) of.
Kamioka Nucleon Decay Experiment
D'Kamioka Nucleon Decay Experiment (ofgekierzt:Kamiokande) ass e kärphysikalescht Experiment an der Géigend vun der japanescher Gemeng Kamioka (haut Hida), dat den hypothetesche Protonenzerfall noweise sollt.
D'Experiment gouf vum japanesche Physiker Masatoshi Koshiba konzipéiert a vun 1982 bis 1983 opgebaut. Protonenzerfäll konnten net nogewise ginn. D'Ariichtung eegent sech awer als Neutrinodetekter. Am Joer 1987 konnten 12 Neutrinoe vun der Supernova 1987A festgestallt ginn. Dat war déi éischt direkt experimentell Konfirmatioun vun den Theorien iwwer d'Prozesser beim Kollaps vun engem Stär, besonnesch vun der Neutrinokillung.
An engem Tank mat 3.000 Tonnen héichrengem Waasser sinn zirka 1000 Photomultiplier, déi d'Tscherenkow-Stralung vun Elektrone registréieren, déi duerch d'Wiesselwierkung mat Neutrinoen aktivéiert goufen. Fir d'kosmesch Stralung ofzeschiermen, ass den Tank 1.000 Meter ënner dem Buedem.
1996 goung den Nofollger Super-Kamiokande a Betrib.
Charles de Tornaco (Politiker)
Hie gouf bei de Wale vum Juni 1881 als 5. Deputéierte vum Kanton Esch-Uelzecht gewielt.
Säi Grousspapp ass de Charles Auguste de Tornaco.
Tiefenthal (Erlenbach bei Marktheidenfeld)
Tiefenthal ass eng Uertschaft vun der Gemeng Erlenbach bei Marktheidenfeld, déi bis 1978 eng eegestänneg Gemeng am ënnerfränkesche Landkrees Main-Spessart war.
Gemarkung
Den Uertsdeel Tiefenthal ass identesch mat der bayerescher Gemarkung mat dem selwechten Numm.
Nopeschgemarkungen
Nopeschgemarkunge vun Norden am Auerzäresënn si Karbach, Remlingen, Homburg am Main an Erlenbach.
Gemeng Lëntgen
D' ass eng vun den lëtzebuergesche Gemengen. Se läit am Kanton Miersch. De Chef-lieu vun der Gemeng ass d'Uertschaft vun där se och hiren Numm huet.
Uertschaften an der Gemeng
Zur Gemeng gehéiert nach de Plankenhaff.
Geographie
D'Gemeng Lëntgen läit am Dall vun der Uelzecht am Zentrum vum Land am Kanton Miersch. Si huet eng Fläch vu 1524 Hektar, dovu 760 Hektar Bësch, 600 Hektar landwirtschaftlech Fläch a 70 Hektar urbaniséiert Fläch.
An der Gemeng gëtt et 21,43 Kilometer befestegt Stroossen a Weeër.
Den héchste Punkt läit bei 414 Meter, den déifste Punkt bei 210 Meter.
Geschicht
Déi éischt Dokumenter déi d'Uertschaften an der Gemeng nenne si vun 896 fir Lëntgen, 940 fir Gousseldeng an 960 fir Pretten.
CR122B
Den CR122B ass e Chemin repris am Kanton Gréiwemaacher zu Wuermer a geet vu Wuermer bis op déi däitsch Grenz op der Musel-Bréck, wou se Uschloss un déi däitsch L143 huet.
Gemeng Lëntgen
Entwécklung vun der Awunnerzuel
57,4 % vun den Awunner ware Lëtzebuerger. Déi meescht Auslänner hunn d'Portugise mat 673 Persounen (25 %) gestallt, duerno d'Fransouse mat 70 Persounen (2,6 %).
Gemengerot
Lëntge war bis d'Gemengewalen 2017 eng Majorzgemeng. Bei deene vum 11. Juni 2023 gouf de Gemengerot eng éischt Kéier nom Proporzsystem gewielt. Zur Wal stoungen dunn och 11 amplaz 9 Gemengeréit.
CR122B
Den CR122B ass ronn 120 m laang.
Gemeng Lëntgen
Gemengerot
Resultater D'Majoritéitskoalitioun am Gemengerot ass fett geschriwwen
De Schäfferot, deen 2023 aus de Gemengewalen ervirgoung, gëtt vun enger Koalitioun aus den Engagéierte Bierger an der DP gedroen. Buergermeeschter gëtt de Louis Pinto (EBL).
=== Buergermeeschteren ===
Interkommunal Syndikater
D'Gemeng Lëntgen ass Member vu follgenden interkommunale Syndikater:
Monkey D. Ruffy
De Monkey D. Ruffy (och als  Monkey D. Luffy transkribéiert), bekannt ënner senge Spëtznimm Stréihutt Ruffy oder just Stréihutt, ass de Protagonist vum Eiichirō Oda senger Manga- an Animeserie One Piece.
Dem Ruffy säin Dram ass et Piratekinnek ze ginn. Duerfir muss hien dem Piratekinnek Gol D. Roger säi Schatz op der Insel Grandline fannen. Mat 17 Joer mécht sech de Ruffy op de Wee, fir Piratekinnek ze ginn, a verléisst säin Duerf aus dem Eastblue. Mat senger Piratenekipp, déi mat der Zäit ëmmer méi grouss gëtt, fiert en op der Sich nom Schatz uechter d'Welt. Dem Ruffy seng Spezialfäegkeet besteet doran, datt hie säi Kierper wéi Gummi deene kann. Hie krut déi Fäegkeet, nodeems en eng sougenannt „Däiwelsfruucht“ giess hat. Den eenzegen Nodeel vun där Fäegkeet ass, datt en net méi schwamme kann, wat als Pirat zu munch quokeleger Situatioun féiert.
Biographie
Am Laf vun der Zäit huet de Ruffy eng Ekipp vun 10 Leit zesummegestallt. Mat där Ekipp begéint hien op der Sich nom grousse Schatz ville Problemer, staarke Géigner a Konkurrenten. Well de Ruffy e Pirat ass, gëtt hien a seng Ekipp vun der Marinn gesicht an et gouf e Kappgeld vun 1.500.000.000 Berry op hien ausgesat.
Fäegkeeten an Attacken
Wéi de Ruffy kleng war, huet hien d'Gum-Gum-Frucht giess a kann zanterhier säi Kierper wéi Gummi strecken, opblosen an ausstrecken. Deen eenzegen Nodeel ass, datt hien net schwamme kann. Hie ka verschidden Attacken duerch seng Fäegkeet ausféieren. Seng Attacke bestinn normalerweis aus Schléi a Kicks, déi hie mat Hëllef vu senger Fäegkeet stäerkt an optiméiert. Mat der Zäit huet hie geléiert, sech ze verbesseren an nei Attacken dobäi geléiert.
Gear 2
De "Gear 2" ass eng Technik bei där de Ruffy d'Elastizitéit benotzt fir seng Bluttzellen an Hormone méi séier duerch säi Kierper zirkuléieren ze loossen. De Ruffy gëtt vill méi séier a seng Haut blénkt hellrout, well seng Kierpertemperatur eropgeet an Damp aus him erauskënnt. Dëst ass fir hien op laang Siicht geféierlech, well Nowierkungen optriede kënne wéi déi, datt säi Kierper schrompelt.
Gear 3
Beim "Gear 3" hëlt de Ruffy déif Loft a bléist dann a säin Daum. D'Loft geet a seng Schanken a bléist se wéi e Ballon op. Wann dat gemaach ass, kann d'Loft vun enger Schank an déi aner duerch säi ganze Kierper zirkuléieren, sou datt all seng Kierperdeeler extreem grouss ginn. Sou kann hie vill Schued maachen a grouss Schléi oder Kicks ausdeelen.
Haki
Zousätzlech zu senge Fäegkeete vun der Däiwelsfruucht huet de Ruffy de sougenannten Haki. Den Haki gëtt et an 3 verschiddene Varietéiten nämlech Rëschtungs-, Observatiouns- a Kinnekshaki. Den Observationshaki verschäerft déi 5 Sënner vum Mënsch an erlaabt et dem Mënsch, Attacke vu Géigner ze spieren, ier déi Attacken iwwerhaapt ausgeféiert ginn. De Rëschtungshaki suergt dofir, datt de Kierper viru friemen Attacke geschützt gëtt, andeem en onsiichtbare Panzer de Kierper bedeckt. Den onsiichtbare Panzer ass och op aner Objektiver iwwerdrobar. De Kinnekshaki ass de schwéiersten Haki vun deenen 3 an huet déi speziell Fäegkeet datt en mat enger staarker Aura, Géigner schwaach ëmfale loosse kann. Dat ass och net nëmmen bei Mënschen, mä och bei Déiere méiglech. Den Haki erlaabt et dem Ruffy och, säi Kierper mat Eisen / Stol ze bedecke fir aner Feinde besser ze verletzen. De Ruffy kann d'Elementer vun den Hakie benotzen a se mat sengen eegene Fäegkeete vermëschen, doduerch kritt hien en elasteschen a gläichzäiteg feste Schlag.
Canton d'Arras-2
De Canton d'Arras-2 ass eng franséisch administrativ Andeelung am Arrondissement Arras, am Departement Pas-de-Calais an der Regioun Hauts-de-France.
Naturschutzgebitt Ronnheck
D'Naturschutzgebitt Ronnheck ass en Naturschutzgebitt zu Lëtzebuerg an der Gemeng Jonglënster, nërdlech vun der Uertschaft Jonglënster, am Dall vun der Schwaarzer Iernz, op hirem Laf ronderëm de Beelebierg, bis an de Blummendall, mat de Wisen, Bongerten a Bëscher ronderëm.
Et gouf duerch de Règlement grand-ducal vum 25. Juni 2014 geschaf.
D'Naturschutzgebitt, dat eng Gesamtfläch vun 180,82 ha huet, besteet aus zwou Zonen:
Montoison
Montoison ass eng franséisch Gemeng am Departement Drôme an der Regioun Auvergne-Rhône-Alpes.
Odette Joyeux
D'Odette Joyeux, gebuer de 5. Dezember 1914 zu Paräis a gestuerwen de 26. August 2000 zu Grimaud, war eng franséisch Schauspillerin a Schrëftstellerin.
Si war vun 1935 bis 1945 mam Schauspiller Pierre Brasseur bestuet. Si haten zesummen e Kand de Schauspiller Claude Brasseur. Duerno war si vun 1958 bis zu hirem Doud am Joer 2000 mam Filmregisseur a Kameramann Philippe Agostini bestuet.
Canton d'Annœullin
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Hubert von Meyerinck
Den Hubert von Meyerinck, gebuer als Hubertus Georg Werner Harald von Meyerinck den 23. August 1896 zu Potsdam a gestuerwen den 13. Mee 1971 zu Hamburg, war en däitsche Schauspiller.
Hie war an iwwer 290 Kinos- an TV-Filmer ze gesinn.
Grouss Antillen
D'Grouss Antille sinn eng Inselgrupp an der Karibik. Et handelt sech dobäi ëm d'Insele Kuba, Hispaniola (Haiti an d'Dominikanesch Republik), Jamaika a Puerto Rico.
Mare Vaporum
D'Mare Vaporum (Lat. „Donst-Mier“) ass e Moundmier um Äerdmound. Et huet d'selenographesch Koordinaten 13° 18' N 3° 36' E an e mëttleren Duerchmiesser vun 245 km.
Et läit südwestlech vum Mare Serenitatis a südëstlech vum Mare Imbrium. D'Mier gëtt duerch de Biergzuch Montes Apenninus begrenzt.
Mir wëlle bleiwe wat mir sinn
Mir wëlle bleiwe wat mir sinn ass e Vers aus dem Feierwon vum Michel Lentz, engem patriotesche Lidd aus dem Joer 1859 dat eng Hommage un déi éischt transnational Eisebunn zu Lëtzebuerg ass. Am leschte Refrain heescht et:
Spéider gouf en alt als Referenz op d'Ambitioun vum Lëtzebuerger Vollek, eng separat an onofhängeg Entitéit ze bleiwen, besonnesch vun de méi staarken a méi groussen Nopeschlänner Frankräich, Däitschland an der Belsch, mä och vun Holland, ugesinn.
A ville Medien an inoffizielle Publikatioune gëtt de Sproch als national Devise vum Groussherzogtum Lëtzebuerg presentéiert. ,, , , , , Anerersäits gëtt de Sproch och geleeëntlech benotzt, fir gesellschaftskritesch Ausssoen z'ënnerleeën. Sou huet z. B. de Serge Tonnar e Lidd mat deem Titel erausbruecht (um Album Klasseklon, 2011), an deem en eng selbstgefälleg, saturéiert Mentalitéit vu bestëmmte Leit kritséiert.
Le mystère Henri Pick
Le mystère Henri Pick ass e franséische Film vum Rémi Bezançon aus dem Joer 2019 no engem Roman vum David Foenkinos.
Ëm wat geet et am Film?
An enger Bibliothéik an der Bretagne gi Manuskripter vun net publizéierte Bicher gesammelt. Eng jonk Editrice fënnt do e Buch vun engem gewëssen Henri Pick, deen eng Pizzeria an der Bretagne hat. D'Buch kritt direkt e grousse Succès. De Buchkritiker Jean-Michel Rouche gleeft net datt den Henri Pick dat Buch soll geschriwwen hunn…
Nicole Zens
D'Nicole Zens, gebuer zu Déifferdeng, ass eng lëtzebuergesch Geschichtsprofessesch an Historikerin. Si ass mam Jeannot Metzler, Archeolog a fréiere Conservateur am Nationalmusée fir Geschicht a Konscht bestuet, an dofir och dacks als Nicole Metzler-Zens unzetreffen.
Formatioun a Carrière
D'Nicole Zens huet, no hire Secondairesstudien an der Privatschoul Sainte-Sophie, Geschicht um deemolege Centre universitaire an der Stad Lëtzebuerg an op der Universitéit vu Caen (Normandie) studéiert. Fir hir "Maîtrise" huet se sech mat der Demographie vun der Stad Lisieux am 17. an am 18. Joerhonnert beschäftegt. Am Kader vum "Stage pédagogique" huet si eng wëssenschaftlech Aarbecht iwwer d'Demographie vun der Stad Iechternach am 18. Joerhonnert verdeedegt. Vun 1973 bis 1977, d. h. fir de Stage a bis zur Nominatioun, huet d'Nicole Zens am Lycée Michel-Rodange an der Stad Lëtzebuerg geschafft. No enger éischter Ustellung an engem Lycée technique krut si 1980 eng Mutatioun an den LMRL wou se da bliwwen ass. An hirer Fräizäit hëlt d'Nicole Zens un archeologesche Gruewungen deel. Dës Aktivitéit schléit sech dann an archeologesche Bäiträg nidder, déi se mat hirem Mann oder och eleng ënnerschreift.
D'Nicole Metzler-Zens ass Familljemamm a wunnt an der Buerg.
Yvonne Printemps
D'Yvonne Printemps, gebuer als Yvonne Wigniolle de 25. Juli 1894 zu Ermont a gestuerwen den 18. Januar 1977 zu Neuilly-sur-Seine, war eng franséisch Schauspillerin a Sängerin.
NGC 684
Den NGC 684 ass eng Spiralgalaxis vum Hubble-Typ Sb am Stärebild Triangulum. Si läit ronn 165 Millioune Liichtjoer vun eisem Sonnesystem ewech an huet en Duerchmiesser vu ronn 150.000 Liichtjoer.
D'Galaxis gouf de 26. Oktober 1786 vum Wilhelm Herschel entdeckt .
Altfeld
Altfeld ass e Staddeel vun der Stad Marktheidenfeld, dee bis 1975 eng eegestänneg Gemeng am ënnerfränkesche Landkrees Main-Spessart war.
Nopeschgemarkungen
Nopeschgemarkunge vun Norden am Auerzäresënn si Glasofen, Trennfeld, Rettersheim, Oberwittbach, Michelrieth a Kredenbach.
Anouk Grinberg
D'Anouk Grinberg, gebuer den 20. Mäerz 1963 zu Uccle an der Belsch, ass eng franséisch Schauspillerin.
D'Anouk Grinberg ass d'Duechter vum franséischen Auteur an Dramatiker Michel Vinaver.
Si krut hir éischt Engagementer als Schauspillerin am Alter vun 13 Joer am Theater an och beim Film.
Si huet a Filmer vu bedeitende Regisseure wéi Alain Tanner, Jacques Audiard a Bertrand Blier matgespillt..
Canton d'Arras-3
De Canton d'Arras-3 ass eng franséisch administrativ Andeelung am Arrondissement Arras, am Departement Pas-de-Calais an der Regioun Hauts-de-France.
Val des Bons-Malades
De Val des Bons-Malades ass eng Strooss an der Stad Lëtzebuerg. Se féiert vun der Rue Laurent-Menager am Pafendall iwwer d'Uelzecht, da laanscht de Kierfecht um Sichenhaff, duerch en Tunnel ënner der Eisebunn erduerch bis bei de Boulevard Prince-Charles um Kierchbierg.
Den Numm Bons-Malades oder Sichegronn geet op d'Leproserie zeréck, déi op där Plaz, baussent der Festung, vun ufanks dem 13. Joerhonnert bis zirka 1770 bestanen huet.
Mirmande
Mirmande ass eng franséisch Gemeng am Departement Drôme an der Regioun Auvergne-Rhône-Alpes.
Dressed to Kill (Film 1980)
Dressed to Kill ass en US-amerikanesche Film vum Brian De Palma aus dem Joer 1980.
Ëm wat geet et am Film?
Déi 50 Joer al Kate Miller fänkt eng Liaisoun mat engem Onbekannten un, dee si zu New York an engem Musée begéint huet…
Claude Wey
De Claude Wey, gebuer den 19. Mee 1954 zu Wolz, ass ee lëtzebuergesche Geschichtsprofesser an Historiker.
No senge Lycéesjoren am Stater Kolléisch huet de Claude Wey vun 1974 bis 1979 Geschicht, Geographie a Sozialwëssenschaften op der Paräisser Sorbonne studéiert. Seng wëssenschaftlech Thees am Kader vum Stage pédagogique ass eng historesch-quantitativ Etüd iwwer d'Kollaboratioun zu Lëtzebuerg am Zweete Weltkrich.
Als Historiker intresséiert de Claude Wey sech fir den Zweete Weltkrich, fir d'Migratiounsbeweegungen, fir d'Historiographie a fir schoulgeschichtlech Froen. Seng Publikatioune behandele virun allem d'Geschicht vun der Lëtzebuerger Gesellschaft an d'Relatiounen tëscht Lëtzebuerg a Latäinamerika.
De Claude Wey war vun 2007 bis 2012 President an ass zanter 2013 Vizepresident vun der Cellule de recherches sur la résolution de conflits (CRRC) beim Héichschoulministère. Hie war bis Ufank 2011 Member vum Verwaltungsrot vun der Fondation Robert-Krieps (FRK). Zanter 2012 ass e Collaborateur scientifique vum Musée national d'histoire naturelle a vu September 2014 un, Professeur détaché am selwechte Musée.
AVL-Linn 10
D'AVL-Linn 10 ass eng Buslinn vun de Stater Bussen. Se fiert zanter dem 11. September 2022 um Trajet Bartreng, Belle Étoile - Stroossen - Helfenter Bréck - Märel - Hollerech - Gare - Stad - Eech - Beggen - Bäreldeng - Steesel. Tëscht der Stad a Bäreldeng fiert se parallel mat der Linn 11.
An der Haaptverkéierszäit brauch d'Linn 10 um Aller 61 Minutte fir eng Streck vu ronn 19 Kilometer; um Retour och 61 Minutte fir 19,43 Kilometer. Se huet 36 Halten um Aller an der 38 um Retour. D'Linn fiert vu méindes bis freides all 15-20 Minutten an de Weekend (samschdes a sonndes) all hallef Stonn.
Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, gehéiert d'Linn 10 zum “service coordonné AVL/RGTR”.
Halten op der Linn 10
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 10
Mat der selwechter Linnennummer goufe follgend Trajete gefuer: Wéinst dem Tramschantier gouf d'Streck den 3. November 2019 geännert an huet dunn iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefouert.
Ernst Lubitsch
Den Ernst Lubitsch, gebuer den 29. Januar 1892 zu Berlin a gestuerwen den 30. November 1947 zu Los Angeles, war en däitsch-US-amerikanesche Filmregisseur a Schauspiller.
An där Zäit huet sech och de sougenannte Lubitsch Touch erausgeschafft, dee säi Markenzeeche gouf. Dëse bestoung doranner, duerch zweedeiteg Dialogen oder d'Ewechloosse vun Zeenen et dem Zuschauer senger Fantasie z'iwwerloossen, wat dertëschent geschitt ass, oder wat soss nach gemengt kéint sinn, a sou déi prüd Zensur z'ëmgoen.
Willy Hagara
De Willy Hagara, gebuer de 4. Juni 1927 zu Wien a gestuerwen de 15. Mee 2015 zu Wiesbaden, war en éisträichesche Schlagersänger a Schauspiller.
Ernst Lubitsch
Mam Opkomme vum Tounfilm huet de Lubitsch e puer Operetten oder Musicals verfilmt, all mat groussem Succès, wéi The Student Prince of Old Heidelberg, Eternal Love' The Love Parade oder The Smiling Lieutenant.
Dee méi seriöe Film The Man I Killed/aka Broken Lullaby hat do dergéint manner Succès beim Publikum, sou datt de Lubitsch just nach Comedië gedréint huet. Dorënner sinn Trouble in Paradise, The Marry Widow (mam Maurice Chevalier) an Angel (mat der Marlene Dietrich). 1938 goung hie bei d'MGM, fir do mat der Greta Garbo de Film Ninotchka ze dréien. Manner Succès hat e mat The Shop Around the Corner an That Uncertain Feeling. 1942 huet e säi bis haut bekanntste Film gedréint, d'Nazi-Parodie To Be or Not To Be.
1947 huet hien de Éieren-Oscar fir säin innovative Regie-Stil kritt. Seng zwéi lescht Filmer, A Royal Scandal an That Lady in Ermine, konnt hien no engem Häerzschlag net méi selwer fäerdegmaachen; den Otto Preminger huet dat iwwerholl. vo
Albert Sabin
Den Albert Bruce Sabin, gebuer de 26. August 1906 als Albert Saperstein zu Białystok (dunn am Russesche Keeserräich, haut a Polen), a gestuerwen den 3. Mäerz 1993 zu Washington, D.C., war en Dokter a Virolog. Hien huet op der Basis vun de Viraarbechte vum Jonas Salk d'Schluckimpfung géint Kinderlähmung (Polio) entwéckelt.
Liewen
Méi spéit huet de Sabin och um Weizmann-Institut (1970–72), um National Cancer Institute vun den USA (1974) an op der Medical University of South Carolina (1974–82) geschafft a gefuerscht.
Déi lescht Statioun vu senger wëssenschaftlecher Carrière war de Fogarty International Center for Advanced Studies in the Health Sciences, deen zum National Institute of Health (NIH) gehéiert huet. 1988 goung en a Pensioun.
Leproserie
An enger Leproserie (och nach Leprosorium oder Leprakolonie) goufen am Mëttelalter bis an d'Neizäit Leit déi u Lepra erkrankt ware vum Rescht vun der Bevëlkerung isoléiert, fir sou eng Weiderverbreedung vun der Krankheet ze verhënneren.
Marquis de Sade: Justine
Marquis de Sade: Justine ass en italieenesch-US-amerikanesch-däitsch-liechtensteinesche Film vum Jess Franco aus dem Joer 1969 no engem Roman vum Marquis de Sade.